# DATGANIAD YSGRIFENEDIG

# GAN

# LYWODRAETH CYMRU

|  |  |
| --- | --- |
| **TEITL**  | **Setliad Dros Dro yr Heddlu 2023-24**  |
| **DYDDIAD**  | **14 Rhagfyr 2022** |
| **GAN** | **Rebecca Evans AS, Y Gweinidog Cyllid a Llywodraeth Leol**  |

Heddiw, rwy’n cyhoeddi cynigion ar gyfer elfen Llywodraeth Cymru o gyllid i Gomisiynwyr Heddlu a Throseddu yng Nghymru ar gyfer 2023-24. Mae’r rhain yn cynnwys dyraniadau dros do y refeniw craidd i bob un o’r pedwar Comisiynydd Heddlu a Throseddu yng Nghymru.

Nid yw polisi plismona wedi’i ddatganoli a darperir y cyllid i bedwar Heddlu Cymru drwy drefniant tair ffordd sy’n cynnwys y Swyddfa Gartref, Llywodraeth Cymru a’r dreth gyngor. Ar gyfer 2023-2024, £433.9 miliwn fydd cyfanswm y cymorth craidd i heddluoedd yng Nghymru.

Defnyddir fformiwla gyffredin sy’n seiliedig ar anghenion, wedi ei redeg gan y Swyddfa Gartref, i ddosbarthu cyllid i heddluoedd Cymru a Lloegr, ac mae’r dull o bennu a dosbarthu elfen Llywodraeth Cymru o ddarpariaeth cyllid yr heddlu wedi ei seilio ar yr egwyddor o sicrhau cysondeb a thegwch ar draws Cymru a Lloegr.

Fel mewn blynyddoedd blaenorol, mae’r Swyddfa Gartref wedi defnyddio mecanwaith cyllid gwaelodol ar gyfer ei fformiwla sy'n seiliedig ar anghenion. Mae hyn yn sicrhau y gall pob heddlu yng Nghymru a Lloegr ddisgwyl cael cynnydd o 0.3% mewn cyllid craidd ar gyfer 2023-24.

O ganlyniad, rwy’n cynnig pennu swm o £113.47 miliwn ar gyfer cyfraniad Llywodraeth Cymru i gyllid yr heddlu ar gyfer 2023-24. Y Swyddfa Gartref sy'n darparu'r cyllid gwaelodol. Mae Tablau 1 i 3 o'r Datganiad hwn yn cynnwys crynodeb o'r ffigurau. Mae’r cyhoeddiad hwn heddiw yn nodi dechrau cyfnod ymgynghori a ddaw i ben ar 13 Ionawr 2023. Yn dilyn hyn, mae'n bosibl y caiff dyraniadau eu diwygio ar gyfer y Setliad Terfynol.

[Mae’r wybodaeth hon hefyd wedi'i chyhoeddi ar wefan Llywodraeth Cymru.](https://eur01.safelinks.protection.outlook.com/?url=https%3A%2F%2Fllyw.cymru%2Fsetliad-heddluoedd-2023-i-2024&data=05%7C01%7CTim.Evans2%40gov.wales%7C4d6c88f6ef2f4a0f20d108dadd18788e%7Ca2cc36c592804ae78887d06dab89216b%7C0%7C0%7C638065394408052493%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C3000%7C%7C%7C&sdata=lgsudgw2RRB4MmzwT58CIxgO%2F73gd5v56gFAhJUrLeE%3D&reserved=0)

**Cyllid Refeniw yr Heddlu**

**Tabl 1: Cyllid Allanol Cyfun (Grant Cynnal Refeniw ac Ardrethi Annomestig Cenedlaethol) (£ miliwn)1**

|  |  |  |  |  |  |
| --- | --- | --- | --- | --- | --- |
| **Heddlu** | **2019-20** | **2020-21** | **2021-22** | **2022-23** | **2023-24** |
| Dyfed-Powys | 13.355 | 13.150 | 13.030 | 8.667 | 8.492 |
| Gwent | 31.701 | 31.790 | 31.857 | 25.939 | 26.069 |
| Gogledd Cymru  | 22.496 | 22.614 | 22.523 | 16.513 | 16.334 |
| De Cymru  | 75.848 | 75.845 | 75.989 | 62.352 | 62.575 |
| **Cyfanswm**  | **143.400** | **143.400** | **143.400** | **113.470** | **113.470**  |

**Tabl 2: Grant yr Heddlu a Chyllid Gwaelodol (£ miliwn)1, 2, 3**

|  |  |  |  |  |  |
| --- | --- | --- | --- | --- | --- |
| **Heddlu** | **2019-20** | **2020-21** | **2021-22** | **2022-23** | **2023-24** |
| Dyfed-Powys | 36.993 | 40.967 | 44.497 | 52.272 | 52.659 |
| Gwent | 41.287 | 46.660 | 51.539 | 62.401 | 62.579 |
| Gogledd Cymru | 50.738 | 56.101 | 61.153 | 72.125 | 72.612 |
| De Cymru | 84.864 | 96.895 | 107.639 | 132.165 | 132.617 |
| **Cyfanswm**  | **213.882** | **240.622** | **264.828** | **318.964** | **320.465** |

**Tabl 3: Cyfanswm Cymorth Canolog (£ miliwn)3**

|  |  |  |  |  |  |
| --- | --- | --- | --- | --- | --- |
| **Heddlu** | **2019-20** | **2020-21** | **2021-22** | **2022-23** | **2023-24** |
| Dyfed-Powys | 50.348 | 54.116 | 57.528 | 60.939 | 61.150 |
| Gwent | 72.988 | 78.451 | 83.396 | 88.341 | 88.647 |
| Gogledd Cymru | 73.234 | 78.715 | 83.677 | 88.638 | 88.946 |
| De Cymru | 160.712 | 172.740 | 183.629 | 194.517 | 195.192 |
| **Cyfanswm**  | **357.282** | **384.022** | **408.228** | **432.434** | **433.935** |

Nodiadau:

1. Yn dilyn Adolygiad Cynhwysfawr o Wariant 2015, bu'r Swyddfa Gartref yn trosglwyddo cyllid yn flynyddol i Lywodraeth Cymru er mwyn i Lywodraeth Cymru ddarparu'r cyfraniad y cytunwyd arno ar ei chyfer at gyllid yr heddlu yng Nghymru. O 2022-23 ymlaen, ni chaiff y cyllid ychwanegol hwn ei drosglwyddo mwyach. Yn hytrach, y Swyddfa Gartref sy'n ei ddarparu drwy Grant yr Heddlu a'r Grant Atodol. O ganlyniad i hyn, bu cyfraniad Llywodraeth Cymru at blismona £29.93m yn llai y llynedd, ac mae hyn wedi ei bennu ar gyfer 2023-24 a blynyddoedd i ddod. Newid gweinyddol yn unig yw hwn, ac nid yw'n golygu unrhyw newid yn y cyllid cyffredinol i unrhyw Heddlu.

2. Dyma swm grant yr heddlu a nodir yn adran 3 o Adroddiad Grant yr Heddlu sy’n cynnwys y dyraniad o dan ‘Prif Fformiwla’ ac ‘Ychwanegu Rheol 1’ (colofnau a a b) ynghyd â swm y ’cyllid gwaelodol’ a sicrhawyd gan y Swyddfa Gartref.

3. Dangosir y ffigurau ar gyfer 2023-24 cyn yr addasiad a wneir ar gyfer trosglwyddo cyllid y Gangen Arbennig, fel y'i nodir ym mharagraff 4.8 o Adroddiad Grant yr Heddlu.